title: Sklep Sveta (EU) 2016/342 z dne 12. februarja 2016 o sklenitvi Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom * na drugi strani, v imenu Unije

text:
                  16.3.2016

                  SL

                  Uradni list Evropske unije

                  L 71/1

            SKLEP SVETA (EU) 2016/342
      z dne 12. februarja 2016
      o sklenitvi Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom (*) na drugi strani, v imenu Unije
      SVET EVROPSKE UNIJE JE –
      ob upoštevanju Pogodbe o Evropski uniji in zlasti člena 37 v povezavi s členom 31(1) Pogodbe,
      ob upoštevanju Pogodbe o delovanju Evropske unije ter zlasti člena 217 v povezavi s členom 218(7), členom 218(6)(a)(i) in drugim pododstavkom člena 218(8) Pogodbe,
      ob upoštevanju predloga Evropske komisije,
      ob upoštevanju odobritve Evropskega parlamenta,
      ob upoštevanju naslednjega:

                  (1)

                  V skladu s Sklepom Sveta (EU) 2015/1988 (1) je bil Stabilizacijsko-pridružitveni sporazum med Evropsko unijo in Evropsko skupnostjo za atomsko energijo ter Kosovom (v nadaljnjem besedilu: Sporazum) podpisan v imenu Unije 22. oktobra 2015 s pridržkom njegove poznejše sklenitve.

                  (2)

                  Unija in Kosovo imata tesne vezi in skupne vrednote ter željo po krepitvi teh vezi in vzpostavitvi tesnega in trajnega odnosa, ki bo temeljil na vzajemnosti in obojestranskem interesu, s čimer bi Kosovo moralo dobiti priložnost še bolj okrepiti in razširiti svoje odnose z Unijo.

                  (3)

                  „Prvi sporazum o načelih za normalizacijo odnosov“ je bil dosežen 19. aprila 2013 v okviru dialoga, ki poteka ob pomoči EU.

                  (4)

                  Sporazum predvideva pridružitev med Unijo in Kosovom, ki vključuje vzajemne pravice in obveznosti, skupne ukrepe in poseben postopek. Vsebuje tudi določbe, ki spadajo na področje uporabe poglavja 2 naslova V Pogodbe o Evropski uniji (PEU) o skupni zunanji in varnostni politiki Unije. Odločitev o sklenitvi Sporazuma bi morala zato temeljiti na pravni podlagi za pridružitev, kar Uniji omogoča, da prevzame obveznosti na vseh področjih, zajetih v Pogodbah, in na pravni podlagi za sporazume na področjih, zajetih v poglavju 2 naslova V PEU.

                  (5)

                  Sporazum se sklene le na ravni EU. Obveznosti in sodelovanje, h katerim se Unija zaveže na podlagi tega Sporazuma, zadevajo le področja, ki jih zajemajo pravni red EU ali obstoječe politike Unije. Podpis in sklenitev Sporazuma kot sporazuma, ki se sklene le na ravni EU, ne posega v naravo in področje uporabe kakršnih koli podobnih sporazumov, ki se izpogajajo v prihodnosti. To ne posega niti v pooblastila institucij EU, ki so nanje prenesena s Pogodbama, niti v stališča institucij EU in držav članic o pristojnostih. Sporazum predvideva obsežno sodelovanje na različnih področjih politik, vključno s področjem pravosodja in notranjih zadev.

                  (6)

                  Sklenitev Sporazuma ne posega v stališča držav članic Unije o statusu Kosova, o katerem bodo odločile v skladu s svojo nacionalno prakso in mednarodnim pravom.

                  (7)

                  Poleg tega noben izraz, besedilo ali opredelitev iz tega sklepa in priloženega besedila Sporazuma niti kakršna koli uporaba vseh potrebnih pravnih podlag za sklenitev Sporazuma ne pomeni, da Unija priznava Kosovo kot neodvisno državo ali da posamezne države članice priznavajo Kosovo kot neodvisno državo, če tega niso predhodno storile.

                  (8)

                  Sklenitev Sporazuma glede zadev, ki spadajo v pristojnost Evropske skupnosti za atomsko energijo, je predmet ločenega postopka.

                  (9)

                  Sporazum bi bilo treba odobriti –

            SPREJEL NASLEDNJI SKLEP:
      Člen 1
      Stabilizacijsko-pridružitveni sporazum med Evropsko unijo in Evropsko skupnostjo za atomsko energijo ter Kosovom se odobri v imenu Unije za dele, ki spadajo v okvir PEU in Pogodbe o delovanju Evropske unije.
      Besedilo Sporazuma je priloženo temu sklepu.
      Člen 2
      Predsednik Sveta v imenu Unije pošlje uradno obvestilo iz člena 144 Sporazuma (2).
      Člen 3
      1.   Stabilizacijsko-pridružitvenemu svetu na strani Unije predseduje visoki predstavnik Unije za zunanje zadeve in varnostno politiko v skladu s svojimi pristojnostmi iz Pogodb in v funkciji predsednika Sveta za zunanje zadeve.
      Stabilizacijsko-pridružitvenemu odboru predseduje predstavnik Komisije.
      2.   Komisija je pooblaščena, da v imenu Unije odobri spremembe Sporazuma, kadar ta določa, da jih lahko sprejme Stabilizacijsko-pridružitveni odbor.
      Člen 4
      Ta sklep ne posega v stališča držav članic in stališče Unije o statusu Kosova.
      Člen 5
      Ta sklep začne veljati na dan sprejetja.

         V Bruslju, 12. februarja 2016

               Za Svet

               Predsednik

            J.R.V.A. DIJSSELBLOEM

         (*)  To poimenovanje ne posega v stališča o statusu ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.

         (1)  UL L 290, 6.11.2015, str. 4.

         (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep št. 602/2012/EU Evropskega parlamenta in Sveta z dne 4. julija 2012 o spremembah Sporazuma o ustanovitvi Evropske banke za obnovo in razvoj (EBRD) zaradi širitve geografskega območja poslovanja EBRD na južno in vzhodno Sredozemlje

text:
               7.7.2012

               SL

               Uradni list Evropske unije

               L 177/1

         SKLEP št. 602/2012/EU EVROPSKEGA PARLAMENTA IN SVETA
   z dne 4. julija 2012
   o spremembah Sporazuma o ustanovitvi Evropske banke za obnovo in razvoj (EBRD) zaradi širitve geografskega območja poslovanja EBRD na južno in vzhodno Sredozemlje
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 212 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:

               (1)

               Evropska banka za obnovo in razvoj (EBRD) vse od ustanovitve leta 1991 pomaga državam Srednje in Vzhodne Evrope pri njihovem prehodu v odprto tržno gospodarstvo ter pri spodbujanju zasebne in podjetniške pobude. Geografsko območje poslovanja EBRD bi bilo treba razširiti na južno in vzhodno Sredozemlje, da bi tam spodbujali podobne cilje. V odziv na gospodarske in politične razmere v državah južnega in vzhodnega Sredozemlja se je EBRD odločila za pristop, po katerem bo svoje dejavnosti začela opravljati postopoma, pri čemer bo upoštevana specifika tega območja.

               (2)

               Glede na poročilo Odbora direktorjev o širitvi geografskega območja poslovanja banke na južno in vzhodno Sredozemlje, namenjeno Svetu guvernerjev, južno in vzhodno Sredozemlje obsega države, ki imajo obalni pas ob Sredozemlju, kakor tudi Jordanijo, ki je tesno povezana z navedenim območjem.

               (3)

               Na dogodke v južnem in vzhodnem Sredozemlju v letu 2011 sta se Komisija in visoka predstavnica Unije za zunanje zadeve in varnostno politiko 8. marca 2011 odzvali s skupnim sporočilom, naslovljenim "Partnerstvo za demokracijo in skupno blaginjo z državami južnega Sredozemlja", v katerem sta izrazili močno politično in gospodarsko podporo Unije temu območju. Skupno sporočilo je vključilo tudi možnost širitve pristojnosti EBRD na južne sosednje države na podlagi izkušenj EBRD v zadnjih 20 letih. Evropski svet je 24. in 25. marca 2011 široko podprl vsebino tega skupnega sporočila. V svoji resoluciji z dne 7. aprila 2011 o pregledu evropske sosedske politike – južna razsežnost je Evropski parlament pozval EBRD, naj spremeni svoj statut, da bo lahko sodelovala pri zagotavljanju finančne pomoči.

               (4)

               Voditelji držav G8 so maja leta 2011 vzpostavili deauvillsko partnerstvo za pomoč državam južnega in vzhodnega Sredozemlja pri preoblikovanju v svobodno, demokratično in strpno družbo ter pozvali EBRD, naj razširi geografsko območje poslovanja, da bo lahko uveljavila svoje izkušnje in podprla te države pri prevzemanju načel večstrankarske demokracije, pluralizma in tržnega gospodarstva.

               (5)

               Širitev poslovanja EBRD na južno in vzhodno Sredozemlje odraža podporo Unije in mednarodne skupnosti upu, ki ga je vzbudila arabska pomlad, da bosta na tem območju zaživela tržno gospodarstvo in pluralistična demokratična družba.

               (6)

               Predstavniki Unije v upravnih organih EBRD bi morali ob upoštevanju šibkosti gospodarstva v novih državah poslovanja EBRD in socialnih neenakosti, ki so bile ene od glavnih vzrokov za nemire arabske pomladi, spodbuditi EBRD, naj svojo pozornost razširi na razvoju zasebnega sektorja, da bi se z njegovim financiranjem prispevalo k oblikovanju socialno in okoljsko trajnostnih družb, kot je podrobneje pojasnjeno v ustreznih razvojnih ciljih tisočletja ter je v skladu s členom 3(5) in členom 21 Pogodbe o Evropski uniji. Predstavniki Unije v upravnih organih EBRD bi zlasti morali EBRD spodbuditi, naj prispeva k prehodu v energetsko učinkovito, socialno vključujoče tržno gospodarstvo, hkrati pa upošteva socialne razmere, revščino ter stanje državljanskih in človekovih pravic.

               (7)

               Svet guvernerjev EBRD je z resolucijama 137 in 138, sprejetima 30. septembra 2011, podprl potrebne spremembe Sporazuma o ustanovitvi EBRD (v nadaljnjem besedilu: Sporazum), ki omogočajo širitev geografskega območja poslovanja EBRD na južno in vzhodno Sredozemlje ob hkratni ohranitvi zavezanosti državam, v katerih že posluje. Vsi guvernerji EBRD iz EU, vključno z guvernerjem, ki zastopa Unijo, so glasovali za te spremembe.

               (8)

               Svet guvernerjev EBRD je v svoji resoluciji 134, sprejeti 21. maja 2011, poudaril, da bi bilo treba načrtovano razširitev pristojnosti EBRD izpeljati tako, da njenim delničarjem ne bi bilo treba vložiti dodatnega kapitala.

               (9)

               V skladu s členom 56 Sporazuma mora Svet guvernerjev EBRD vse članice vprašati, ali se strinjajo s predlaganimi spremembami.

               (10)

               Predstavniki Unije v upravnih organih EBRD bi si morali po najboljših močeh prizadevati, spodbuditi EBRD, da pozorno spremlja svoje poslovanje, zlasti v državah, v katerih ni politične odgovornosti, v katerih se kršijo državljanske in človekove pravice ali v katerih še vedno obstaja visoka raven korupcije. Poleg tega bi si morali predstavniki Unije v upravnih organih EBRD po najboljših močeh prizadevati zagotoviti, da se pri dejavnostih EBRD v novih državah poslovanja upoštevajo načela bonitetnega bančništva, preglednosti in boja proti goljufijam iz Sklepa št. 1219/2011/EU Evropskega parlamenta in Sveta z dne 16. novembra 2011 o vpisu dodatnih delnic v kapitalu Evropske banke za obnovo in razvoj (EBRD) s strani Evropske unije zaradi sklepa o povečanju tega kapitala (2).

               (11)

               Predstavniki Unije v upravnih organih EBRD bi morali EBRD spodbujati, naj pri dejavnostih v južnem in vzhodnem Sredozemlju ohrani tesno povezavo z Unijo ter sodelovanje s civilno družbo, kakor tudi nadalje razvije tesno sodelovanje z Evropsko investicijsko banko ter drugimi evropskimi in mednarodnimi javnimi finančnimi institucijami, da bi tako v celoti izkoristili njihove primerjalne prednosti. EBRD bi morala poleg tega preprečiti podvajanje dejavnosti takšnih drugih javnih finančnih institucij.

               (12)

               Preden EBRD odobri potencialno državo poslovanja, bi morala pripraviti podrobno tehnično oceno gospodarskih in političnih razmer v zadevni državi, vključno z: oceno zavezanosti te države načelom večstrankarske demokracije, pluralizma in tržnega gospodarstva, kot je določeno v členu 1 Sporazuma, oceno pomanjkljivosti pri tem prehodu ter pregledom delovanja drugih mednarodnih finančnih institucij v tej državi in seznamom prednostnih nalog, pri katerih lahko EBRD najbolje uporabi svoje edinstveno znanje in usposobljenost. Predstavniki Unije v upravnih organih EBRD bi morali v razpravi o teh ocenah EBRD spodbujati, naj v celoti upošteva stališča Unije.

               (13)

               Komisija bi morala v poročilu, ki ga bo v skladu s Sklepom št. 1219/2011/EU predložila do konca četrtega pregleda kapitalskih virov za obdobje 2011–2015, upoštevati razširitev dela EBRD na južno in vzhodno Sredozemlje.

               (14)

               Predstavniki Unije v upravnih organih EBRD bi morali EBRD pozvati, naj vsako leto poroča o tem, kakšen je njen prispevek k prehodu držav južnega in vzhodnega Sredozemlja, v katerih naj bi začela poslovati, v dobro delujoče, trajnostno in sodobno tržno gospodarstvo, ter pred svojim petletnim pregledom kapitalskih virov celovito oceni svoj vpliv na oblikovanje takšnih gospodarstev.

               (15)

               Spremembe Sporazuma bi bilo treba zato odobriti v imenu Unije –

         SPREJELA NASLEDNJI SKLEP:
   Člen 1
   Spremembe členov 1 in 18 Sporazuma, ki razširjajo geografsko območje poslovanja EBRD, se odobrijo v imenu Unije.
   Besedilo sprememb je v informativne namene navedeno v Prilogi.
   Člen 2
   Guverner EBRD, ki zastopa Unijo, v imenu Unije pošlje EBRD izjavo o strinjanju s spremembami.
   Člen 3
   Guverner EBRD, ki zastopa Unijo, v letnem poročilu Evropskemu parlamentu poroča tudi o dejavnostih in poslovanju EBRD v južnem in srednjem Sredozemlju.
   Člen 4
   Ta sklep začne veljati tretji dan po objavi v Uradnem listu Evropske unije.

      V Strasbourgu, 4. julija 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  Stališče Evropskega parlamenta z dne 13. junija 2012 (še ni objavljeno v Uradnem listu) in odločitev Sveta z dne 26. junija 2012.

      (2)  UL L 313, 26.11.2011, str. 1.

      PRILOGA

         SPREMEMBE SPORAZUMA O USTANOVITVI EVROPSKE BANKE ZA OBNOVO IN RAZVOJ

      Člen 1 Sporazuma o ustanovitvi banke se spremeni (novo besedilo je v poševnem tisku):

         "Člen 1
         Namen
         Namen Banke pri prispevanju h gospodarskemu napredku in obnovi je pospeševati prehod k odprtemu tržno usmerjenemu gospodarstvu ter spodbujati zasebno in podjetniško pobudo v državah Srednje in Vzhodne Evrope, ki so zavezane načelom večstrankarske demokracije, pluralizma in tržnega gospodarstva in jih tudi uporabljajo. Namen Banke se lahko pod istimi pogoji izvaja tudi v Mongoliji ter v državah članicah južnega in vzhodnega Sredozemlja, če se tako odloči banka, potem ko sta za to glasovali najmanj dve tretjini guvernerjev, ki predstavljajo najmanj tri četrtine vseh glasovalnih pravic članic. V skladu s tem se v tem sporazumu in njegovih prilogah izrazi "srednje- in vzhodnoevropske države", "države Srednje in Vzhodne Evrope", "država prejemnica (ali države prejemnice)" ali "država članica prejemnica (ali države članice prejemnice)" nanašajo tudi na Mongolijo ter na vsako takšno državo južnega in vzhodnega Sredozemlja."

      Člen 18 Sporazuma o ustanovitvi banke se spremeni (novo besedilo je v poševnem tisku):

         "Člen 18
         Posebni skladi

                     (i)

                     Banka lahko sprejme upravljanje posebnih skladov, ki so zasnovani tako, da ustrezajo namenu ter so v okviru funkcij Banke v državah prejemnicah in potencialnih državah prejemnicah. Vsi stroški upravljanja vsakega posebnega sklada se obračunajo v breme tega posebnega sklada.

                     (ii)

                     Za namene pododstavka (i) lahko Svet guvernerjev na zahtevo članice, ki ni država prejemnica, odloči, da takšna članica izpolnjuje pogoje za status potencialne države prejemnice za takšno omejeno časovno obdobje in pod takšnimi pogoji, ki se mu zdijo primerni. Takšen sklep se sprejme, če zanj glasujeta najmanj dve tretjini guvernerjev, ki predstavljajo najmanj tri četrtine vseh glasovalnih pravic članic.

                     (iii)

                     Sklep, da članica lahko zaprosi za status potencialne države prejemnice, je mogoče sprejeti le, če takšna članica lahko izpolni zahteve za pridobitev statusa države prejemnice. Takšne zahteve so določene v členu 1 tega sporazuma v takšni obliki, kot je veljala v času takšnega sklepa, ali v obliki ob začetku veljavnosti spremembe, ki jo je že odobril Svet guvernerjev v času takšnega sklepa.

                     (iv)

                     Če potencialna država prejemnica ni postala država prejemnica ob koncu obdobja iz pododstavka (ii), Banka v nadaljevanju prekine vso posebno poslovanje v tej državi, razen tistega, ki se nanaša na redno realizacijo, ohranjanje in vzdrževanje sredstev posebnega sklada in izpolnjevanje obveznosti, ki so nastale v zvezi s tem.

               2.   Posebni skladi, ki jih sprejme Banka, se lahko uporabijo v državah prejemnicah in potencialnih državah prejemnicah na vsak način in pod vsemi pogoji, ki so skladni z namenom in funkcijami Banke, z ostalimi veljavnimi določbami tega sporazuma in s sporazumom ali sporazumi, ki se nanašajo na takšne sklade.
         3.   Banka sprejme takšna pravila in predpise, ki utegnejo biti potrebni za ustanovitev, upravljanje in uporabo vsakega posebnega sklada. Takšna pravila in predpisi morajo biti skladni z določbami tega sporazuma, razen s tistimi določbami, ki se izrecno uporabljajo samo za redno poslovanje Banke."


title: Sklep Sveta z dne 4. marca 2002 o sklenitvi četrte spremembe Montrealskega protokola o substancah, ki škodljivo delujejo na ozonski plašč

text:
Pomembno pravno obvestilo

|

32002D0215

Uradni list L 072 , 14/03/2002 str. 0018 - 0019

		Sklep Svetaz dne 4. marca 2002o sklenitvi četrte spremembe Montrealskega protokola o substancah, ki škodljivo delujejo na ozonski plašč(2002/215/ES)SVET EVROPSKE UNIJE JE −ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom člena 300(2) in prvim pododstavkom člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Skupnost je zaradi svoje odgovornosti za okolje z Odločbo 88/540/EGS [3] postala pogodbenica Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč, ter je z Odločbo 91/690/EGS [4] odobrila prvo spremembo navedenega protokola in z Odločbo 94/68/ES [5] drugo spremembo navedenega protokola ter z Odločbo 2000/646/ES [6] odobrila tretjo spremembo navedenega protokola.(2) Nedavni dokazi kažejo, da je za ustrezno varstvo ozonskega plašča potrebna višja raven nadzora nad trgovanjem s snovmi, ki tanjšajo ozonski plašč, kot je predvidena z Montrealskim protokolom, spremenjenim leta 1997. Isti dokazi navajajo, da je treba dodatno spremljati in nadzorovati trgovanje s snovmi, ki tanjšajo ozonski plašč, in zlasti z delno halogeniranimi klorofluoroogljikovodiki in novimi snovmi.(3) Četrto spremembo Montrealskega protokola, ki uvaja ta nadzor, so sprejele pogodbenice decembra 1999 v Pekingu.(4) Komisija je v imenu Skupnosti sodelovala pri pogajanjih in sprejetju navedene spremembe.(5) Skupnost je sprejela ukrepe na področju, ki ga zajema sprememba, zlasti v Uredbi (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč [7], in mora zato prevzeti mednarodne obveznosti na navedenem področju.(6) Skupnost mora odobriti četrto spremembo Montrealskega protokola, ker se njene določbe nanašajo na proizvodnjo in trgovanje z nadzorovanimi substancami med Skupnostjo in drugimi pogodbenicami, za njihovo izvajanje pa je odgovorna Skupnost –SKLENIL:Člen 1Četrta sprememba Montrealskega protokola o substancah, ki škodljivo delujejo na ozonski plašč, se s tem odobri v imenu Skupnosti.Besedilo te spremembe je priloženo k temu sklepu.Člen 2Predsednik Sveta je pooblaščen, da imenuje pooblaščeno osebo ali osebe, da listino o odobritvi te četrte spremembe v imenu Skupnosti deponira pri generalnem sekretarju Združenih narodov v skladu s členom 13 Dunajske konvencije o varstvu ozonskega plašča v povezavi s členom 3 četrte spremembe Montrealskega protokola.Člen 3Ta sklep se objavi v Uradnem listu Evropskih skupnosti.V Bruslju, 4. marca 2002Za SvetPredsednikJ. Matas I Palou[1] UL C 213 E, 31.7.2001, str. 251.[2] Mnenje, podano 2.10.2001 (še ni objavljeno v Uradnem listu).[3] UL L 297, 31.10.1988, str. 8.[4] UL L 377, 31.12.1991, str. 28.[5] UL L 33, 7.2.1994, str. 1.[6] UL L 272, 25.10.2000, str. 26.[7] UL L 244, 29.9.2000, str. 1.--------------------------------------------------


title: 2013/478/EU: Sklep Komisije z dne 27 septembra 2013 o spremembi Sklepa 1999/352/ES, ESPJ, Euratom o ustanovitvi Evropskega urada za boj proti goljufijam (OLAF)

text:
               28.9.2013

               SL

               Uradni list Evropske unije

               L 257/19

         SKLEP KOMISIJE
   z dne 27 septembra 2013
   o spremembi Sklepa 1999/352/ES, ESPJ, Euratom o ustanovitvi Evropskega urada za boj proti goljufijam (OLAF)
   (2013/478/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 249 Pogodbe,
   ob upoštevanju naslednjega:

               (1)

               Institucije in države članice pripisujejo velik pomen zaščiti finančnih interesov Unije ter boju proti goljufijam in drugim nezakonitim dejavnostim, ki škodujejo finančnim interesom Unije, pomen tovrstnih ukrepov pa potrjuje člen 325 Pogodbe o delovanju Evropske unije.

               (2)

               Sklep Komisije 1999/352/ES, ESPJ, Euratom (1) bi bilo treba spremeniti zaradi začetka veljavnosti Uredbe (EU, Euratom) št. 883/2013 Evropskega parlamenta in Sveta (2).

               (3)

               Naloge urada bi še naprej morale zajemati pripravo zakonodajnih in regulativnih določb na področjih dejavnosti urada, vključno z ustreznimi instrumenti, ki sodijo pod naslov V Pogodbe o delovanju Evropske unije, in instrumenti za zaščito eura pred ponarejanjem. Naloge urada bi še naprej morale vključevati usposabljanje in tehnično pomoč za zaščito eura pred ponarejanjem.

               (4)

               Urad bi moral sodelovati pri dejavnostih mednarodnih organov in združenj, specializiranih za boj proti goljufijam in korupciji, predvsem zaradi izmenjave najboljših praks.

               (5)

               Komisija bi morala oceniti potrebo po reviziji tega sklepa, če bo ustanovljeno evropsko javno tožilstvo –

         SPREJELA NASLEDNJI SKLEP:
   Člen 1
   Sklep št. 1999/352/ES, ESPJ, Euratom se spremeni:

               1.

               drugi stavek člena 1 se črta;

               2.

               člen 2 se spremeni:

                           (a)

                           v odstavku 1 se „Skupnosti“ nadomesti z „Unije“;

                           (b)

                           v odstavku 2 se doda naslednji drugi stavek:
                           „To vključuje podporo za boljšo zaščito eura pred ponarejanjem prek usposabljanja in tehnične pomoči.“;

                           (c)

                           v odstavku 3 se doda naslednji stavek:
                           „To lahko vključuje sodelovanje pri dejavnostih mednarodnih organov in združenj, specializiranih za boj proti goljufijam in korupciji, predvsem zaradi izmenjave najboljših praks.“;

                           (d)

                           odstavek 4 se nadomesti:
                           „4.   Urad je odgovoren za pripravo zakonodajnih in regulativnih pobud Komisije s ciljem preprečevanja goljufij iz odstavka 1 ter zaščite eura proti ponarejanju.“;

               3.

               člen 3 se spremeni:

                           —

                           „direktor“ se nadomesti z „generalni direktor“;

               4.

               člen 4 se spremeni:

                           —

                           „nadzorni odbor“ ostane „nadzorni odbor“,

                           —

                           „Skupnosti“ se nadomesti z „Unije“;

               5.

               člen 5 se nadomesti:
               „Člen 5
               Generalni direktor
               1.   Urad vodi generalni direktor. Generalnega direktorja imenuje Komisija v skladu s postopkom iz odstavka 2. Mandat generalnega direktorja traja sedem let in ga ni mogoče obnoviti.
               Generalni direktor je odgovoren//pristojen za izvajanje preiskav urada.
               2.   Za imenovanje novega generalnega direktorja Komisija objavi razpis v Uradnem listu Evropske unije. Razpis se objavi najpozneje šest mesecev pred iztekom mandata dejavnega generalnega direktorja. Potem ko nadzorni odbor poda pozitivno mnenje o izbirnem postopku, ki ga je uporabila Komisija, ta pripravi seznam kandidatov z ustreznimi kvalifikacijami. Komisija imenuje generalnega direktorja po posvetovanju z Evropskim parlamentom in Svetom.
               3.   Komisija v zvezi z generalnim direktorjem urada izvaja pooblastila, ki jih ima kot organ, pristojen za imenovanja. Vsako odločitev o začetku disciplinskega postopka zoper generalnega direktorja v skladu s členom 3(1)(c) Priloge IX h kadrovskim predpisom se sprejme z obrazloženim sklepom Komisije po posvetovanju z nadzornim odborom. Ta sklep se pošlje v vednost Evropskemu parlamentu, Svetu in nadzornemu odboru.“;

               6.

               člen 6 se spremeni:

                           (a)

                           odstavek 1 se nadomesti:
                           „1.   V zvezi z osebjem urada generalni direktor urada izvaja pooblastila, ki so mu bila dodeljena kot organu, pristojnemu za imenovanja, in organu, pristojnemu za sklepanje pogodb o zaposlitvi. Generalni direktor lahko ta pooblastila prenese. V skladu s pogoji za zaposlovanje drugih uslužbencev generalni direktor določi pogoje in podrobna pravila zaposlovanja, zlasti glede trajanja pogodb in njihovega podaljševanja.“;

                           (b)

                           odstavek 2 se nadomesti:
                           „2.   Po posvetovanju z nadzornim odborom generalni direktor pošlje generalnemu direktorju za proračun predlog proračuna, ki ga je treba vključiti v prilogo, ki se nanaša na urad, k splošnemu proračunu Evropske unije – oddelek Komisija.“;

                           (c)

                           odstavek 3 se nadomesti:
                           „3.   Generalni direktor je odredbodajalec, pristojen za izvrševanje odobritev, vpisanih v prilogi, ki se nanaša na Urad, k splošnemu proračunu Evropske unije – oddelek Komisija, in odobritev, vpisanih pod postavke proračuna za preprečevanje goljufij, za katere je pooblaščen v skladu z notranjimi pravili za izvrševanje splošnega proračuna. Generalni direktor je pooblaščen za nadaljnji prenos svojih pooblastil na uslužbence, za katere veljajo kadrovski predpisi ali pogoji za zaposlovanje drugih uslužbencev v skladu z zgoraj navedenimi notranjimi pravili.“;

                           (d)

                           odstavek 4 se nadomesti:
                           „4.   Sklepi Komisije o notranjih organizaciji se uporabljajo za urad, če so združljivi s predpisi o uradu, ki jih je sprejel zakonodajalec Unije, in s tem sklepom.“;

               7.

               zadnji stavek člena 7 se črta.

         Člen 2
   Ta sklep začne veljati na prvi dan v mesecu po objavi v Uradnem listu Evropske unije.

      V Bruslju, 27. septembra 2013

            Za Komisijo

            Predsednik

         José Manuel BARROSO

      (1)  Sklep Komisije 1999/352/ES, ESPJ, Euratom z dne 28. aprila 1999 o ustanovitvi Evropskega urada za boj proti goljufijam (UL L 136, 31.5.1999, str. 20).

      (2)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), in razveljavitvi Uredbe (ES) št. 1073/1999 Evropskega parlamenta in Sveta ter Uredbe Sveta (Euratom) št. 1074/1999 (UL L 248, 18.9.2013, str. 1).


title: Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020

text:
               25.6.2015

               SL

               Uradni list Evropske unije

               L 159/70

         SKLEP SVETA (EU) 2015/994
   z dne 23. junija 2015
   o imenovanju članov in nadomestnih članov Odbora regij za obdobje od 26. januarja 2015 do 25. januarja 2020
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 300(3) in člena 305 Pogodbe,
   ob upoštevanju Sklepa Sveta 2014/930/EU z dne 16. decembra 2014 o določitvi sestave Odbora regij (1),
   ob upoštevanju predlogov držav članic,
   ob upoštevanju naslednjega:

               (1)

               Člen 300(3) Pogodbe predvideva, da so člani ali nadomestni člani Odbora regij predstavniki regionalnih ali lokalnih organov, ki so poleg tega bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

               (2)

               Člen 305 Pogodbe določa, da Svet v skladu s predlogi držav članic imenuje člane Odbora regij in enako število nadomestnih članov za dobo petih let.

               (3)

               Mandat članov in nadomestnih članov Odbora regij se je iztekel 25. januarja 2015, zato je bilo potrebno imenovati nove člane in nadomestne člane.

               (4)

               Svet je 26. januarja 2015 sprejel Sklep (EU) 2015/116 (2) o imenovanju članov in nadomestnih članov, ki so jih predlagale vlade Belgije, Bolgarije, Češke, Danske, Estonije, Irske, Grčije, Španije, Francije, Hrvaške, Italije, Cipra, Latvije, Litve, Luksemburga, Madžarske, Malte, Nizozemske, Avstrije, Portugalske, Romunije, Slovenije, Slovaške, Finske in Švedske, 23 članov in 23 nadomestnih članov, ki jih je predlagala nemška vlada, ter 18 članov in 16 nadomestnih članov, ki jih je predlagala poljska vlada, za obdobje od 26. januarja 2015 do 25. januarja 2020. Članov in nadomestnih članov, katerih imena niso bila predlagana Svetu do 22. januarja 2015, ni bilo mogoče vključiti v Sklep (EU) 2015/116.

               (5)

               Svet je 5. februarja 2015 sprejel Sklep (EU) 2015/190 (3) o imenovanju ostalega člana in nadomestnega člana, ki ga je predlagala nemška vlada, ter članov in nadomestnih članov, ki jih je predlagala vlada Združenega kraljestva.

               (6)

               Po sprejetju Sklepa (EU) 2015/116 in Sklepa (EU) 2015/190 so ostala prosta mesta treh poljskih članov in petih poljskih nadomestnih članov.

               (7)

               29. maja 2015 je Svet prejel seznam z imeni treh članov in šestih nadomestnih članov, ki jih je predlagala poljska vlada. Na tem seznamu je tudi ime šestega nadomestnega člana, saj naj bi bil Marek Karol OLSZEWSKI, ki je bil prej nadomestni član, imenovan za člana Odbora regij. Ti člani in nadomestni člani bi morali biti imenovani za isto obdobje od 26. januarja 2015 do 25. januarja 2020 kot člani in nadomestni člani, imenovani s Sklepom (EU) 2015/116 in Sklepom (EU) 2015/190. Ta sklep bi bilo zato treba uporabljati retroaktivno od 26. januarja 2015 –

         SPREJEL NASLEDNJI SKLEP:
   Člen 1
   Za člane ali nadomestne člane Odbora regij se za obdobje od 26. januarja 2015 do 25. januarja 2020 imenujejo:

               —

               za člane se imenujejo osebe s seznama po državah članicah iz Priloge I,

               —

               za nadomestne člane se imenujejo osebe s seznama po državah članicah iz Priloge II.

         Člen 2
   Ta sklep začne veljati na dan sprejetja.
   Uporablja se od 26. januarja 2015.

      V Luxembourgu, 23. junija 2015

            Za Svet

            Predsednik

         E. RINKĒVIČS

      (1)  UL L 365, 19.12.2014, str. 143.

      (2)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (3)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      PRILOGA I

         ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

         POLSKA

                  Paweł GRZYBOWSKI

                     burmistrz miasta Rypin

                  Marek Karol OLSZEWSKI

                     wójt gminy Lubicz

                  Sławomir SOSNOWSKI

                     radny województwa lubelskiego

      PRILOGA II

         ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/ Suppleanter

         POLSKA

                  Rafał Piotr BRUSKI

                     prezydent miasta Bydgoszczy

                  Marian Adam BURAS

                     wójt gminy Morawica

                  Marcin OCIEPA

                     radny miasta Opola

                  Krzysztof PASZYK

                     radny województwa wielkopolskiego

                  Cezary PRZYBYLSKI

                     radny województwa dolnośląskiego

                  Grzegorz WOLNIK

                     radny województwa śląskiego


title: 2006/846/ES: Sklep Evropskega parlamenta z dne 27. aprila 2006 o razrešnici glede izvrševanja proračuna Evropske agencije za varnost hrane za proračunsko leto 2004

text:
               6.12.2006

               SL

               Uradni list Evropske unije

               L 340/134

      SKLEP EVROPSKEGA PARLAMENTA

   z dne 27. aprila 2006
   o razrešnici glede izvrševanja proračuna Evropske agencije za varnost hrane za proračunsko leto 2004
   (2006/846/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost hrane za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), in zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0105/2006),

               1.

               podeli razrešnico izvršnemu direktorju Evropske agencije za varnost hrane glede izvrševanja proračuna Agencije za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje izvršnemu direktorju Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 21.

      (2)  UL C 332, 28.12.2005, str. 45.

      (3)  UL L 248, 16.9.2002, str. 1.

      (4)  UL L 31, 1.2.2002, str. 1. Uredba, kakor je bila spremenjena z Uredbo (ES) št. 1642/2003 (UL L 245, 29.09.2003, str. 4).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: 2012/676/EU: Sklep Sveta z dne 29. oktobra 2012 o imenovanju grškega člana in grškega nadomestnega člana Odbora regij

text:
               1.11.2012

               SL

               Uradni list Evropske unije

               L 305/26

         SKLEP SVETA
   z dne 29. oktobra 2012
   o imenovanju grškega člana in grškega nadomestnega člana Odbora regij
   (2012/676/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga grške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Panagiotisa PSOMIADISA se je sprostilo mesto člana Odbora regij. Mesto nadomestnega člana se bo sprostilo zaradi imenovanja Spyridona SPYRIDONA za člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Spyridon SPYRIDON, Περιφερειακός Σύμβουλος Αττικής,

                     in

               (b)

               za nadomestnega člana:

                           —

                           Dimitrios PETROVITS, Περιφερειακός Σύμβουλος Ανατολικής Μακεδονίας-Θράκης.

         Člen 2
   Ta sklep začne veljati na dan sprejetja.

      V Luxembourgu, 29. oktobra 2012

            Za Svet

            Predsednik

         E. FLOURENTZOU

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2005/158/ES: Sklep Sveta z dne 17. februarja 2005 o imenovanju španskega nadomestnega člana Odbora regij

text:
               25.2.2005

               SL

               Uradni list Evropske unije

               L 52/39

      SKLEP SVETA

   z dne 17. februarja 2005
   o imenovanju španskega nadomestnega člana Odbora regij
   (2005/158/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je sprejel Sklep 2002/60/ES (1) o imenovanju članov in nadomestnih članov Odbora regij.

               (2)

               Zaradi odstopa g. Pereja ESTEVA i ABADA, o katerem je bil Svet obveščen 19. januarja 2005, se je izpraznilo mesto nadomestnega člana Odbora regij –

         SKLENIL:
   Edini člen
   Ga. Anna TERRÓN i CUSÍ, Secretaria General del Patronat Catalá Pro Europa – Delegada del Gobierno de la Generalidad de Cataluña en Bruselas, je imenovana za nadomestno članico Odbora regij, kjer za preostanek mandata, tj. do 25. januarja 2006, nadomesti g. Pereja ESTEVA i ABADA.

      V Bruslju, 17. februarja 2005

            Za Svet

            Predsednik

         J.-C. JUNCKER

      (1)  UL L 24, 26.1.2002, str. 38.


title: Sklep Sveta z dne 22. julija 2002 o sodelovanju Skupnosti v Mednarodnem študijskem odboru za gumo

text:
Pomembno pravno obvestilo

|

32002D0651

Uradni list L 215 , 10/08/2002 str. 0013 - 0022

		Sklep Svetaz dne 22. julija 2002o sodelovanju Skupnosti v Mednarodnem študijskem odboru za gumo(2002/651/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe,ob upoštevanju predloga Komisije,ob upoštevanju naslednjega:(1) Mednarodni študijski odbor za gumo (MŠOG) je bil ustanovljen leta 1944 ob izteku Mednarodnega programa pravil o gumi, ki se je izvajal od leta 1934. Spremembe Poslovnika je Odbor sprejel na zasedanjih vodij delegacij med šestintrideseto in sedemintrideseto Skupščino narodov v Tokiu (marca 1995) in Phuketu (aprila 1996).(2) MŠOG je medvladna organizacija s statusom priznanega mednarodnega telesa, ki ima sedež v Združenem kraljestvu in ki je bila formalno ustanovljena s Sporazumom o sedežu z vlado Združenega kraljestva, podpisanim 14. februarja 1978, ki določa posebne pravice in imunitete, ki jih uživata Odbor in njegov Sekretariat. Namen Odbora je: "… nuditi forum za razpravo o problemih v zvezi s proizvodnjo in porabo ter trgovino z naravno in sintetično gumo ter zbirati in širiti izčrpne statistične informacije o svetovni gumarski industriji".(3) Odbor ima Sekretariat, ki ga vodi generalni sekretar, ki odgovarja Odboru in Izvršnemu odboru; administrativno je generalni sekretar podrejen Izvršnemu odboru, ki se sestaja štiri- do šestkrat na leto in ki ga sestavlja 14 vlad članic, izvoljenih na letnih skupščinah. Predsednik Odbora se voli na letnih skupščinah za dobo dveh let in je po službeni dolžnosti član Izvršnega odbora. Najvišji organ Odbora predstavljajo vodje delegacij, ki se sestajajo na rednih letnih skupščinah ali izrednih zasedanjih.(4) Dejavnosti Odbora nudijo forum za razpravo o zadevah v zvezi s svetovno gumarsko industrijo ter zbiranjem, vrednotenjem in objavljanjem veljavnih statističnih podatkov o proizvodnji, porabi in trgovini z naravno in sintetično gumo. Financirajo se predvsem s prispevki vlad članic. 60 % sprejetega proračuna se pokrije z osnovnimi prispevki, ki jih v enakih zneskih plačajo vse vlade članice. Preostalih 40 % plačajo vlade članic v sorazmerju s svojo proizvodnjo ali porabo (merodajna je tista količina, ki je večja) nove gume v koledarskem letu pred zadevnim proračunskim letom.(5) Po dokončni razpustitvi Mednarodnega sveta za naravno gumo (MSNG) dne 31. avgusta 2001 bi bilo nadaljnji dialog med državami izvoznicami in državami uvoznicami naravne gume najbolje doseči s krepitvijo že dolgo obstoječega MŠOG, ki predstavlja forum za razpravo o zadevah v zvezi s ponudbo in povpraševanjem po naravni in sintetični gumi.(6) Več držav članic Evropske unije je članic MŠOG, in sicer: Belgija, Francija, Nemčija, Italija, Nizozemska, Španija in Združeno kraljestvo.(7) Svet Evropske unije je na podlagi priporočila svoje Delovne skupine za materiale Komisijo pozval, naj sprejme potrebne ukrepe, da bi lahko Evropska skupnost k MŠOG pristopila kot polnopravna članica –SKLENIL:Člen 1Evropska skupnost s tem sprejme Statut in Poslovnik Mednarodnega študijskega odbora za gumo (MŠOG).Besedilo Statuta in Poslovnika sta temu sklepu priložena.Člen 2Predsedniku Sveta se dovoli, da imenuje osebe, pooblaščene, da v imenu Evropske skupnosti vložijo pravni instrument za pristop k MŠOG.V Bruslju, 22. julija 2002Za SvetPredsednikP. S. Møller--------------------------------------------------PRILOGASTATUT IN POSLOVNIK MEDNARODNEGA ŠTUDIJSKEGA ODBORA ZA GUMOSTATUTObseg pristojnosti1. Članstvo v Mednarodnem študijskem odboru za gumo je odprto za vse države, ki jih zanimajo proizvodnja, poraba ali trgovina z naravno in sintetično gumo.2. Članice na dogovorjeni podlagi prispevajo dohodek potreben za dejavnosti Odbora.3. Sedež odbora je v Londonu in tam Odbor ohrani Sekretariat, ki opravlja njegovo delo, zlasti zbiranje in širitev statističnih podatkov.4. Odbor se redno sestaja ob času in na krajih, ki ustrezajo članicam, da oceni statistični položaj in razpravlja o skupnih problemih gumarske industrije.5. Odbor po potrebi izdela ali naroči izdelavo takih študij o svetovnem položaju na področju gume, ki se mu zdijo ustrezne, pri tem pa upošteva zlasti pripravo izčrpnih informacij o stanju ponudbe in povpraševanja in njunemu verjetnemu razvoju.6. Odbor preučuje ukrepe za zvišanje svetovne porabe gume.7. Odbor preučuje, kako bi se na najboljši način lotili posebnih težav, ki se tičejo članic, in lahko v zvezi s tem predloži poročila in priporočila.8. Druge vlade in medvladne organizacije, ki pokažejo svoje zanimanje za to, se lahko o izvajanih študijah in rezultatih razprav obvestijo po presoji Odbora.Obveznosti članic9. Članice se zavežejo, da bodo Sekretariatu, kolikor bo to mogoče, posredovale statistične podatke o proizvodnji, porabi in trgovini z gumo na svojih ozemljih ter druge zadevne informacije o trenutnih ocenah in prihodnjih trendih.10. 60 % sprejetega proračuna se mora pokriti z osnovnimi prispevki, ki jih v enakih zneskih plačajo vse vlade članice.11. Preostalih 40 % plačajo vlade članice v sorazmerju s svojo proizvodnjo ali porabo (merodajna je tista količina, ki je večja) nove gume v koledarskem letu pred zadevnim proračunskim letom. Če prispevka po tem pravilu ni mogoče oceniti, ker ni na voljo potrebnih statističnih podatkov, Izvršni odbor na podlagi najboljših informacij, ki so na voljo, določi višino prispevka, ki se plača, in zadevno vlado pozove, da to oceno sprejme.12. Nove članice, ki k Odboru pristopijo med proračunskim letom, prispevajo v proračun po naslednji shemi:(i) od 1. julija do 30. septembra poln osnovni prispevek;(ii) od 1. oktobra do 31. decembra tri četrtine osnovnega prispevka;(iii) od 1. januarja do 31. marca polovico osnovnega prispevka;(iv) od 1. aprila do 30. junija četrtino osnovnega prispevka.13. Vsi zneski, ki so jih vlade članice dolžne plačati, se plačajo v nacionalni valuti vlade članice, če je ta valuta konvertibilna z valuto Združenega kraljestva; sicer se plačajo v valuti Združenega kraljestva.14. Če Odbor ne sklene drugače, članice, ki dve leti ne poravnajo osnovnega prispevka, nehajo uživati posebne pravice članic, dokler ne poravnajo vseh zaostalih zneskov in prispevkov za tekoče leto.Organizacija in postopki15. Odbor se sestane najmanj enkrat vsako koledarsko leto; Izvršni odbor pa lahko skliče tudi dodatna zasedanja.16. Odbor se sestane v Londonu ali na drugem kraju, ki ga Odbor ali Izvršni odbor določi na predlog vlade članice.17. Vsaka vlada članica imenuje enega predstavnika, ki ga na zasedanjih Odbora lahko spremljajo svetovalci.18. Če se kak predstavnik vlade zasedanja Odbora ne more udeležiti, lahko vlado članico zastopa namestnik.19. Odbor je sklepčen, če je na zasedanju prisotna navadna večina članic vključno z najmanj tremi državami proizvajalkami naravne gume in šestimi državami potrošnic gume, vključno z najmanj tremi državami potrošnicami sintetične gume.20. Odbor vodijo predsednik, podpredsednik in generalni sekretar.21. Predsednika in podpredsednika voli Odbor za dve proračunski leti Odbora; lahko sta ponovno izvoljena. Če je v kakem koledarskem letu letna skupščina Odbora po 30. juniju, ostaneta predsednik in podpredsednik na svojem položaju, dokler Odbor na svojem naslednjem zasedanju ne izvoli novega predsednika in podpredsednika.22. Odbor imenuje generalnega sekretarja, ki vodi Sekretariat in ki za svoje delo odgovarja Odboru in Izvršnemu odboru.23. Odbor imenuje Izvrši odbor, ki za Odbor in v njegovem imenu izvršuje pooblastila, ki jih Odbor nanj prenese s sklepom, in ki je pooblaščen za to, da v nujnih zadevah ravna v skladu s cilji in strategijami Odbora.24. Odbor lahko imenuje take odbore ali svetovalne sosvete, ki se mu v določenem trenutku morda zdijo potrebni, ter določi njihovo sestavo in funkcije.25. Odbor odobri izdelavo in objavo študij o svetovnem položaju v gumarstvu in drugih temah, ki se mu zdijo pomembne.26. Opazovalec, ki želi govoriti na zasedanju Odbora, o svoji želji obvesti predsednika pred zasedanjem; predsednik lahko opazovalca po svoji presoji povabi, da Odbor ob ustreznem času nagovori. Predsednik lahko opazovalca na zasedanju Odbora povabi k sodelovanju pri delu kakršnega koli odbora.27. Odbor lahko ta poslovnik kadar koli spremeni.Finančna pravila28. Proračunsko leto traja od 1. julija do 30. junija.29. V Londonu se vodi bančni račun, ki se glasi na Sekretariat Mednarodnega študijskega odbora za gumo.30. Poslovanje na računu se opravlja s čeki, ki jih podpišejo:(i) generalni sekretar; ali(ii) v njegovi odsotnosti predsednik ali podpredsednik Odbora ali Izvršnega odbora; ali(iii) v njihovi odsotnosti kateri koli drug reden član Izvršnega odbora. Če znesek presega najvišjo mejo, ki jo določi Izvršni odbor, sta potrebna dva podpisa.31. Poslovne knjige Sekretariata vodi generalni sekretar.32. Vsi prejeti zneski se takoj vplačajo na bančni račun. Generalni sekretar vodi račun za predujme za manjša gotovinska plačila in prejemke do višine, ki jo določi Izvršni odbor.33. Odbor imenuje tudi revizorje.34. Generalni sekretar vsem vladam članicam čim prej po zaključku proračunskega leta predloži letno poročilo, ki ga potrdijo predsednik ali podpredsednik, generalni sekretar in revizorji.35. Generalni sekretar odgovarja za to, da se vsako leto najkasneje do 31. marca izdela osnutek proračuna za naslednjo proračunsko leto, ki se predloži Odboru v odobritev. Če je v kakem koledarskem letu letna skupščina po 30. juniju, se osnutek proračuna, ki ga Izvršni odbor priporoči za sprejem, najkasneje do 31. marca predloži vladam članicam, da o njem posredujejo svoje stališče, Izvršni odbor pa je pooblaščen za to, da proračun za naslednjo leto odobri ob upoštevanju stališč vlad članic.36. Generalni sekretar odgovarja za to, da vladam članicam predloži sprejeti proračun in zahteva plačilo skupnega prispevka, ki ga je vsaka vlada članica po navedenem proračunu dolžna plačati.37. Potne stroške in stroške bivanja članic, ki se udeležijo zasedanj Odbora, nosijo posamezne vlade članice in se ne krijejo iz sredstev Odbora.Izvršni odbor38. Izvršni odbor sestavljajo vlade članice, ki se izvolijo na letni skupščini Odbora. Predsednik in podpredsednik odbora sta člana Izvršnega odbora po službeni dolžnosti. Vsi člani Izvršnega odbora, ki želijo svojo funkcijo opravljati še drugo ali še eno leto, ponovno kandidirajo na letni skupščini.39. Sklepčnost je zagotovljena, če je prisotna navadna večina članic, vključno z dvema državama proizvajalkama gume in dvema državama potrošnicama (vključno z najmanj eno državo potrošnico sintetične gume).40. Predsednika in podpredsednika Izvršnega odbora izvolijo člani Izvršnega odbora na zasedanju Izvršnega odbora takoj po letni skupščini Odbora.41. Izvršni odbor je odgovoren za:(a) pregled napredka pri neizvršenih ukrepih med zasedanji Odbora in po potrebi za nadaljnja navodila generalnemu sekretarju v zvezi s tem;(b) obravnavanje drugih zadev, ki se pojavijo med zasedanji Odbora, posredovanje potrebnih priporočil (glej člen 45) in, če je to potrebno in nujno, izvajanje takih ukrepov, ki so v skladu s cilji in strategijami Odbora;(c) izvajanje potrebnega nadzora nad administrativnim in finančnim poslovodenjem Sekretariata;(d) predložitev osnutka proračuna Odboru v sprejem ali sprejem proračuna za naslednje leto po členu 35;(e) predložitev poročila o dejavnosti od prejšnje letne skupščine Odbora letni skupščini Odbora;(f) izvajanje drugih dejavnosti za Odbor in v imenu Odbora, za katere se Odbor odloči.42. Izvršni odbor se sestane, ko se za to odločijo člani tega odbora ali ko Izvršni odbor skliče generalni sekretar, v vsakem primeru pa v šestih mesecih od prejšnje letne skupščine Odbora.43. Vse vlade članice prejmejo dnevni red zasedanja vnaprej, po odobritvi pa tudi zapisnike zasedanj.44. Vsaka vlada članica lahko na zahtevo predsednika Izvršnega odbora na vsaki seji Izvršnega odbora sodeluje za določeno točko ali na celi seji.45. Generalni sekretar vsa priporočila Izvršnega odbora pred njihovo izvedbo posreduje vladam članicam, pri tem pa jim mora zagotoviti dovolj časa, da lahko vsaka članica, če želi, vloži ugovor.Statistični odbor46. Statistični odbor sestavljajo vse članice Odbora, ki želijo v tem odboru sodelovati; Statističnemu odboru pomaga Odbor gumarskih statističnih strokovnjakov, ki jih Odbor na priporočilo Statističnega odbora imenuje vsako leto.47. Statistični odbor imenuje predsednika, ki je tudi predsednik Odbora gumarskih statističnih strokovnjakov in ki se izvoli za dobo enega proračunskega leta; predsednik Statističnega odbora je lahko ponovno izvoljen. Če je v kakem koledarskem letu letna skupščina Odbora po 30. juniju, ostane predsednik na svojem položaju, dokler ni ponovno izvoljen ali dokler Odbor na svojem naslednjem zasedanju ne izvoli novega predsednika.48. Statistični odbor je odgovoren za:(i) preverjanje in poročanje o položaju na področju ponudbe in povpraševanja po gumi;(ii) preverjanje in poročanje o sorodnih zadevah, ki mu jih naloži Odbor.49. Statistični odbor ne daje sporočil za javnost, če le-teh prej ne odobri Odbor na svojem zasedanju ali, v času med dvema zasedanjema, Izvršni odbor ali generalni sekretar.Generalni sekretar in Sekretariat50. Generalni sekretar vodi Sekretariat; za svoje delo odgovarja Odboru.51. O pristojnostih generalnega sekretarja v finančnih zadevah, pri zaposlovanju sodelavcev itd. odloča Izvršni odbor po navodilih Odbora. V vseh takih zadevah deluje generalni sekretar kot zastopnik vseh članic Odbora.52. Sekretariat opravlja vse svoje delo nepristransko; brez soglasja vlad članic ne objavi nobenega do takrat neobjavljenega materiala, ki mu ga posredujejo vlade članice, niti ne sproži nobene razprave o politiki.53. Naloge Sekretariata so:(i) da Odboru priskrbi čim boljše statistične podatke in podatke o širših gospodarskih vprašanjih, ki so pomembna za gumarstvo;(ii) da v času med zasedanji Odbora predstavlja povezavo med vladami članicami v vprašanjih v zvezi z gumo;(iii) da pripravlja zasedanja Odbora;(iv) da skrbi za povezavo z drugimi mednarodnimi organizacijami, katerih delo je za dejavnosti Odbora pomembno in zanimivo;(v) da izvaja študije, ki jih Odbor naroči po odstavkih 5 in 25.POSLOVNIKSpremembe Poslovnika je Odbor sprejel na zasedanjih vodij delegacij med 36. in 37. Skupščino narodov v Tokiu in Phuketu. Pravila 1 do 10 so bila sprejeta na zasedanju 1. in 2. marca 1995 in so začela veljati 2. marca 1995. Pravili 11 in 12 sta bili sprejeti na zasedanju 15. in 16. aprila 1996 in sta začeli veljati 16. aprila 1996.Pravilo 1Glasovalni postopek(a) Na vseh zasedanjih Odbora, Izvršnega odbora in drugih odborov se sklepi po možnosti sprejmejo sporazumno brez glasov proti, ugovorov ali vzdržanih glasov. Predsedujoči na zasedanjih si bodo vedno prizadevali doseči soglasje za vse sklepe; v primeru vzdržanih glasov se, če je le mogoče, zagotovi dovolj časa za dosego kompromisa in soglasja.(b) Če po mnenju predsedujočega zasedanja v kakršni koli zadevi soglasja ni mogoče doseči, se o zadevi glasuje.(c) Glasuje se običajno tako, da se zagotovi čim večja preglednost odločanja; v izključni presoji predsednika je, ali se glasuje z dvigom rok ali poimensko. V izrednih okoliščinah lahko predsednik s soglasjem navadne večine prisotnih, ki imajo pravico glasovanja, odloči, da je potrebno tajno glasovanje ustreznih članic ali njihovo glasovanje po pošti.(d) Sklepi, o katerih se glasuje, se ob upoštevanju določb (e) praviloma sprejemajo z navadno večino prisotnih članic, ki imajo pravico do glasovanja, pri tem pa je za sklep Odbora potrebno soglasje najmanj treh držav proizvajalk naravne gume in treh držav potrošnic gume, vključno z dvema državama potrošnicama sintetične gume, za sklep Izvršnega odbora pa soglasje najmanj dveh držav proizvajalk naravne gume in dveh držav potrošnic vključno z enim proizvajalcem sintetične gume.(e) Za sklepe, o katerih se glasuje in ki se nanašajo na:(i) sprejem proračuna ali predlog proračuna;(ii) oprostitev obveznosti, mirovanje pravic ali izključitev vlad članic,je potrebna dvotretjinska večina prisotnih članic, ki imajo pravico do glasovanja, če se zahteva soglasje navadne večine držav proizvajalk naravne gume in držav potrošnic, ki se štejejo posebej.(f) Sklepi, o katerih se glasuje in ki se nanašajo na:(i) spremembo ali prenehanje veljavnosti Sporazuma o sedežu;(ii) spremembo Statuta ali Poslovnika;(iii) sedež,se sprejemajo samo soglasno.(g) Če je odločitev nujno potrebna, lahko generalni sekretar s soglasjem predsednika Izvršnega odbora da predlog za glasovanje Izvršnega odbora po pošti. Članice lahko predlog sprejmejo, zavrnejo ali pa ga prenesejo na naslednje zasedanje Izvršnega odbora. Za sprejem je potrebno soglasje, določeno za (d) in (e); če to zahtevata dve državi proizvajalki naravne gume in dve državi potrošnici (vključno z najmanj eno državo potrošnico sintetične gume), pa se sklepanje preloži na naslednje zasedanje Izvršnega odbora.(h) Predsednik Izvršnega odbora lahko s soglasjem navadne večine članov Izvršnega odbora kakršen koli predlog da na glasovanje članicam Odbora po pošti. Članice lahko predlog sprejmejo, zavrnejo ali pa ga prenesejo na letno skupščino ali izredno zasedanje Odbora. Za sprejem je potrebno soglasje, določeno za (d) in (e); če to zahtevajo tri države proizvajalke naravne gume in tri države potrošnice (vključno z dvema državama potrošnicama sintetične gume), pa se sklepanje preloži na letno skupščino ali izredno zasedanje Odbora.(i) Pri glasovanju po pošti je rok za oddajo glasu običajno 30 dni od dneva oddaje na pošto; v zelo nujnih primerih pa lahko predsednik Izvršnega odbora odobri krajši rok, ki pa ne sme biti krajši od sedem dni.Pravilo 2Pooblastila Izvršnega odboraNe glede na pooblastila, ki mu jih dajeta člena 35 in 41 Statuta, pa Izvršni odbor nima pravice odločati o:(a) oprostitvi vlad članic obveznosti, ki izhajajo iz članstva;(b) mirovanju pravic vlad članic;(c) izključitvi vlad članic;(d) novih pogajanjih, podaljšanju ali prenehanju veljavnosti Sporazuma o sedežu;(e) spremembi Statuta ali Poslovnika;(f) sedežu;(g) imenovanju generalnega sekretarja;o vseh navedenih zadevah pa lahko Izvršni odbor razpravlja, da bi lahko skupščinam Odbora posredoval priporočila.Pravilo 3Članarine(a) Članarine so plačljive vsako leto 1. julija.(b) Če vlada članica svojega prispevka ne plača v celoti do 1. decembra, jo generalni sekretar zaprosi za takojšnje plačilo.(c) Če znesek ni v celoti plačan do 1. februarja, generalni sekretar o zamudi poroča Izvršnemu odboru, ki, razen če se v posebnih okoliščinah ne odloči drugače, priporoči Odboru mirovanje vseh glasovalnih pravic zadevne vlade članice.(d) Če znesek ni v celoti plačan do 1. aprila, Izvršni odbor, razen če se v posebnih okoliščinah ne odloči drugače, priporoči Odboru mirovanje vseh storitev Sekretariata za zadevno vlado članico.(e) Priporočila, ki se zahtevajo v (c) in (d), se lahko Odboru posredujejo z glasovanjem po pošti, kot to določa pravilo 1(h).(f) Če vlada članica svojega prispevka ne plača v celoti do konca proračunskega leta, se vrednost zapadlega zneska ohrani z zvišanjem za letno stopnjo inflacije v državi sedeža, ki se uporablja tudi za izračun proračuna za vsako leto, za katero je plačilo v zamudi. Generalni sekretar usklajeno plačilo izračuna in o njem vlado članico obvesti ob koncu vsakega četrtletja; ta določba pa se ne uporablja za prispevke, plačljive do 30. junija 1995.(g) Sklepi ali ukrepi, sprejeti po določbah tega člena, pa ne vplivajo na pravice vlade članice, da je zastopana na vseh zasedanjih Odbora, na katerih naj bi razpravljali o pogojih njenega članstva, ali da na takih zasedanjih pride na razgovor, niti ne preprečijo ali odložijo razprave Odbora o mirovanju članstva zadevne vlade članice po členu 14 Statuta.Pravilo 4Ponoven sprejem v OdborVsako prošnjo vlade z neporavnanimi finančnimi obveznostmi, ki je bila suspendirana po členu 14 Statuta, preuči Izvršni odbor z namenom, da se doseže sporazum o poravnavi finančnih obveznosti. Vsak tak sporazum se predloži v odobritev skupščini Odbora.Pravilo 5Izstop iz OdboraDa bi izstop veljal 30. junija, mora vlada članica obvestilo o izstopu generalnemu sekretarju pisno posredovati do 1. februarja; vlada članica, ki obvestilo posreduje po 1. februarju, je dolžna plačati članarino za naslednje proračunsko leto, razen če se za izstop ne odloči zaradi sprememb Statuta ali Poslovnika, ki so za vlado članico nesprejemljive; v tem primeru se določbe o obvestilu o izstopu in obveznosti plačila ne uporabljajo. Generalni sekretar o vsakem prejetem obvestilu o izstopu čim prej obvesti druge vlade članice.Pravilo 6Imenovanje revizorjev in področje delovanja revizorjev(a) Imenovanje revizorjev po členu 33 Statuta se opravi na priporočilo generalnega sekretarja, ki po posvetu s predsednikom Izvršnega odbora nadzira delo revizorjev in vsaj vsake štiri leta da razpis za zbiranje konkurenčnih ponudb državno priznanih revizorskih družb.(b) Področje nalog revizorjev določi vsako leto Izvršni odbor ob upoštevanju, da je treba v ustreznih časovnih razmikih preveriti učinkovitost upravljanja in vodenja Sekretariata.Pravilo 7Letna skupščina(a) Generalni sekretar predvidi v proračunu zadosten znesek za izvedbo skupščine v Londonu.(b) Če se Odbor sestane na povabilo vlade članice, se vlada gostiteljica zavezuje, da bo krila vse stroške Sekretariata v zvezi s skupščino, ki bodo višji od zneska, predvidenega v proračunu.(c) Če so stroški Sekretariata v zvezi s skupščino nižji od zneska, predvidenega v proračunu, se razlika knjiži v dobro poslovnega sklada.Pravilo 8Gospodarski odbor(a) Odbor ustanovi Gospodarski odbor, ki se sestane ob vsaki skupščini in vsakem zasedanju Odbora. Odbor sestavljajo vsi člani Odbora, ki v njem želijo sodelovati, pomaga pa mu strokovni svetovalni sosvet.(b) Gospodarski odbor med svojimi člani za dobo dveh let izvoli svojega predsednika, ki mora biti imenovan posameznik.(c) Gospodarski odbor se dogovarja, spremlja in preverja gospodarska in gospodarsko-tehnična vprašanja v Delovnem programu Sekretariata in daje priporočila Odboru za začetek, nadaljevanje in objavo študij, ki so predvidene v Delovnem programu.(d) Pri razpravi o Delovnem programu Gospodarski odbor upošteva kakršna koli mnenja in priporočila, ki mu jih posreduje Strokovni svetovalni sosvet.Pravilo 9Strokovni svetovalni sosvet(a) Gospodarski odbor ustanovi strokovni svetovalni sosvet kot povezovalni organ z akterji v gumarskem sektorju vključno z industrijo, trgovino, akademskimi ustanovami, raziskovalnimi ustanovami in tehnologijo; ti akterji lahko preko strokovnega svetovalnega sosveta prispevajo k usmeritvi in vsebini Delovnega programa Sekretariata in Gospodarskemu odboru posredujejo ustrezne pripombe in priporočila.(b) Strokovnemu svetovalnemu sosvetu predseduje generalni sekretar.(c) Člane Strokovnega svetovalnega sosveta priporočijo Gospodarskemu odboru Sekretariat in člani navedenega sosveta, ki pri tem upoštevajo potrebo, da so interesi zastopani zelo reprezentativno in da so člani na voljo za sodelovanje na zasedanjih. Strokovni svetovalni sosvet posreduje Gospodarskemu odboru za vsako zasedanje dogovorjeni seznam članov v odobritev.(d) Strokovni svetovalni sosvet se sestane neposredno pred vsako skupščino in zasedanjem Odbora ter ob drugih priložnostih, za katere se dogovori Izvršni odbor, da bi:(i) razpravljal o gospodarskih in gospodarsko-tehničnih dejavnikih, ki vplivajo na industrijo elastomerov in njen prihodnji razvoj;(ii) pregledal in razpravljal o napredku Delovnega programa Sekretariata in dal priporočila za vključitev vprašanj v navedeni program;(iii) pregledal in nadziral projekte, ki se financirajo iz Skupnega sklada za materiale ali ki jih financirajo drugi organi, ter pregledal nove predloge za prošnje za financiranje;(iv) predložil potrebna poročila in priporočila Gospodarskemu odboru.(e) Člani Strokovnega svetovalnega sosveta imajo pravico do brezplačnega sodelovanja na Mednarodnem forumu za gumo, če se udeležijo zasedanja organa neposredno pred forumom.Pravilo 10Sosvet poslovnih partnerjev(a) Generalni sekretar ustanovi sosvet poslovnih partnerjev za spodbujanje medsebojnega delovanja med industrijo in Sekretariatom. Člani tega sosveta lahko proti plačilu ustrezne letne članarine postanejo vse družbe ali organizacije, ki se zanimajo za gumarsko industrijo.(b) Izvršni odbor vsako leto odobri letno članarino in določi njeno višino ob upoštevanju prednosti, ki izhajajo iz članstva, pri tem pa podjetja in organizacije ustrezno razdeli na podjetja in organizacije s sedežem v državah članicah in podjetja in organizacije iz držav, ki niso članice Skupnosti.(c) Člani Sosveta poslovnih partnerjev imajo pravico do naslednjih ugodnosti:(i) brezplačnega prejemanja publikacij Rubber Statistical Bulletin (Gumarski statistični bilten) in International Rubber Digest (Mednarodna gumarska revija);(ii) brezplačnih izvodov vseh dokumentov Sekretariata, izdelanih na podlagi Delovnega programa;(iii) brezplačnega dostopa do vseh informacijskih podatkovnih bank Sekretariata in informacij sodelavcev Sekretariata, če sodi posredovanje takih informacij v običajno delovno obremenitev zadevnih sodelavcev Sekretariata;(iv) enega brezplačnega mesta na vsakem Mednarodnem gumarskem forumu;(v) vabila na zasedanja Odbora gumarskih statističnih strokovnjakov in Strokovnega svetovalnega sosveta, če nosi stroške udeležbe član sosveta.(d) Pravica do ugodnosti, ki izhajajo iz članstva v Sosvetu poslovnih partnerjev, pa preneha, če letna članarina ni plačana v šestih mesecih od obletnice pristopa; do plačila neporavnane članarine se vladi članici ne dajo na voljo nobeni dokumenti in poročila.Pravilo 11Imenovanje podpredsednika(a) Podpredsednik se normalno imenuje ali izvoli za vse odbore ali svetovalne sosvete, ki jih Odbor imenuje po členu 24 Statuta. V odsotnosti izvoljenega predsednika opravlja podpredsednik funkcijo predsednika odbora ali svetovalnega sosveta. Če sta odsotna oba, se predsedujoči zasedanja izvoli med navzočimi.(b) Statistični odbor na vsakem svojem zasedanju med svojimi člani izvoli svojega podpredsednika, ki se poimensko imenuje, ki funkcijo podpredsednika opravlja do naslednjega zasedanja odbora in ki se lahko ponovno izvoli.(c) Odbor gumarskih statističnih strokovnjakov na vsakem svojem zasedanju med svojimi člani izvoli svojega podpredsednika, ki se poimensko imenuje, ki funkcijo podpredsednika, če njegovo imenovanje potrdi Statistični odbor, opravlja do naslednjega zasedanja Odbora gumarskih statističnih strokovnjakov in ki se lahko ponovno izvoli.(d) Gospodarski odbor med svojimi člani izvoli svojega podpredsednika, ki se poimensko imenuje, ki funkcijo podpredsednika opravlja za dobo dveh let in ki se lahko ponovno izvoli.(e) Strokovni svetovalni sosvet med svojimi člani izvoli svojega podpredsednika, ki se poimensko imenuje, ki funkcijo podpredsednika, če njegovo imenovanje potrdi Gospodarski odbor, opravlja do naslednje letne skupščine Sosveta in ki se lahko ponovno izvoli.Pravilo 12Imenovanje generalnega sekretarja(a) Odbor imenuje generalnega sekretarja po členu 22 Statuta na izrednem zasedanju Odbora ali zasedanju vodij delegacij izmed največ dveh kandidatov, ki jih Odboru priporoči za ta namen ustanovljeni Odbor za izbor.(b) Odbor za izbor ustanovi Izvršni odbor, praviloma najmanj dvanajst mesecev pred potekom mandata takratnega generalnega sekretarja.(c) Odbor za izbor sestavljajo predsednik Odbora in predsednik Izvršnega odbora, ki delujeta kot predsednik oziroma podpredsednik Odbora za izbor, ter drugi člani Izvršnega odbora, ki pokažejo svojo pripravljenost za sodelovanje v izboru. Takratni generalni sekretar se zasedanj Odbora za izbor udeležuje kot svetovalec brez glasovalne pravice. Vse stroške in izdatke v zvezi z udeležbo na zasedanjih Odbora za izbor ter sodelovanje njihovega predstavnika v postopku izbora nosijo vlade članice.(d) Odbor za izbor se dogovori o formatu oglasa za položaj generalnega sekretarja. Oglas se dvakrat objavi v ustrezni rubriki časopisa The Economist, enkrat pa v Rubber Statistical Bulletin (Gumarskem statističnem biltenu) in International Rubber Digest (Mednarodni gumarski reviji). Vsaka vlada članica prejme en izvod oglasa, ki ga posreduje naprej v gumarski industriji v svoji državi.(e) V oglasu je treba med drugim navesti, da se generalni sekretar imenuje najprej za dobo treh let, z razporeditvijo, ki ustreza razredu D1 Združenih narodov, in da stroške razgovora nosijo kandidati.(f) Prošnje sprejema generalni sekretar, ki odgovarja za administrativne vidike postopka zaposlitve.(g) Odbor za izbor se po potrebi sestane, da naredi ožji izbor največ šestih kandidatov za razgovor. V tem postopku za izbor se da prednost kandidatom, ki so državljani držav članic in ki imajo priznano univerzitetno izobrazbo ali enakovredno poklicno usposobljenost v zadevni stroki ter izkušnje na področju gumarske industrije.(h) Razgovori s kandidati iz ožjega izbora se opravijo s ciljem, da bi soglasno ali sporazumno izbrali kandidata s potrebnimi izkušnjami, osebnostjo, nepristranskostjo in kandidata, ki je sposoben učinkovito sodelovati z visokimi uradniki vlad članic in drugih vlad, mednarodnih in zasebnih organizacij in ki ga Odboru priporočijo za imenovanje za generalnega sekretarja. Če Odbor za izbor ne more doseči soglasja glede enega samega kandidata, lahko Odboru predloži dva kandidata, ki ju izbere sporazumno. Praviloma se predlaga nadomestni kandidat, če izbrani kandidat službe ne bi mogel nastopiti iz zdravstvenih ali drugih razlogov.(i) Generalni sekretar se imenuje na izrednem zasedanju Odbora ali zasedanju vodij delegacij, ki se skliče po potrebi. Če se, če Odbor za izbor predloži dve imeni, Odbor ne more soglasno ali sporazumno odločiti, se odločitev sprejme z glasovanjem po Pravilu 1(b) in (c) Poslovnika. Za sprejem je potrebna dvotretjinska večina prisotnih članic, ki imajo pravico glasovanja, če se zahteva soglasje navadne večine držav proizvajalk naravne gume in držav potrošnic, ki se štejejo posebej. Glasovanje po pošti ni možno.--------------------------------------------------


title: 2005/167/ES: Sklep Komisije z dne 28. februarja 2005 o finančnem prispevku Skupnosti za objavo zapisnika in gradiva s Svetovne konference o dobrem počutju živali OIE februarja 2004 na zgoščenki

text:
               1.3.2005

               SL

               Uradni list Evropske unije

               L 55/92

      SKLEP KOMISIJE

   z dne 28. februarja 2005
   o finančnem prispevku Skupnosti za objavo zapisnika in gradiva s Svetovne konference o dobrem počutju živali OIE februarja 2004 na zgoščenki
   (2005/167/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20 Odločbe,
   ob upoštevanju naslednjega:

               (1)

               V skladu z Odločbo 90/424/EGS mora Skupnost sprejeti ali pomagati državi članici pri sprejemanju tehničnih in znanstvenih ukrepov, potrebnih za razvoj pravnih aktov Skupnosti na področju veterine in za razvoj izobraževanja ali usposabljanja na področju veterine.

               (2)

               Priprava in razširjanje tehničnega in znanstvenega gradiva s strani Skupnosti v zvezi s Svetovno konferenco OIE je del nadaljnjega razvoja pravnih aktov Skupnosti in izobraževanja ali usposabljanja na področju veterine.

               (3)

               Sklep Komisije 2004/72/ES z dne 5. decembra 2003 o finančnem prispevku Skupnosti za Svetovno konferenco o dobrem počutju živali OIE v letu 2004 (2) je odobril ukrepe za objavo in razširjanje tehničnih in znanstvenih gradiv konference o dobrem počutju živali OIE 2004, ki se financira iz proračunske postavke B1-331 proračuna Evropske unije za leto 2003 do največ 40 000 EUR.

               (4)

               Čeprav je bila tiskana verzija zapisnika in gradiva izdelana in prodajana maja 2004, pa zgoščenka še ne bo na razpolago in prodajo do februarja 2005.

               (5)

               Dodeljene in še nerazdeljene odobritve za plačila tega ukrepa so prenehale veljati 31. decembra 2004.

               (6)

               Zato je primerno financirati ukrep za izdelavo zgoščenke konferenčnega zapisnika in gradiva iz proračunske postavke 17.04.02 proračuna Evropske unije za leto 2005 do največ 25 000 EUR.

               (7)

               Ukrepi, predvideni s tem sklepom, so v skladu z mnenjem Stalnega odbora za prehransko verigo in zdravstveno varstvo živali –

         SKLENILA:
   Edini člen
   Proračunska sredstva iz proračunske postavke 17.04.04 proračuna Evropske unije za leto 2005 se lahko porabijo do največ 25 000 EUR za končna plačila v okviru ukrepa „Objava in razširjanje tehničnega in znanstvenega gradiva na zgoščenki o Svetovni konferenci o dobrem počutju živali OIE februarja 2004“, kar je odobrila Komisija 5. decembra 2003.

      V Bruslju, 28. februarja 2005

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Direktivo 2003/99/ES Evropskega parlamenta in Sveta (UL L 325, 12.12.2003, str. 31).

      (2)  UL L 16, 23.1.2004, str. 56.


title: Sklep Sveta z dne 13. decembra 2004 o imenovanju italijanskih in švedskih članov in nadomestnih članov Svetovalnega odbora za socialno varnost delavcev migrantov

text:
               18.1.2005

               SL

               Uradni list Evropske unije

               C 12/16

      SKLEP SVETA

   z dne 13. decembra 2004
   o imenovanju italijanskih in švedskih članov in nadomestnih članov Svetovalnega odbora za socialno varnost delavcev migrantov
   (2005/C 12/05)
   SVET EVROPSKE UNIJE JE –
   ob upoštevanju Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (1), in zlasti člena 82 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               s Sklepom z dne 4. oktobra 2004 (2) je Svet imenoval člane in nadomestne člane Svetovalnega odbora za socialno varnost delavcev migrantov za obdobje od 23. septembra 2004 do 22. septembra 2006, s tem da so italijanski in švedski člani in nadomestni člani izvzeti.

               (2)

               vladi Italije in Švedske sta za nezasedena mesta podali predloge za imenovanje –

         SKLENIL:
   Edini člen
   Naslednji člani in nadomestni člani Svetovalnega odbora za socialno varnost delavcev migrantov so imenovani za mandat, ki se izteče 22. septembra 2006:
   I.   PREDSTAVNIKI VLAD

               Država

               Člani

               Nadomestni člani

               Italija

               ga. Maria Grazia CATALDI
               g. Augusto VACCARO

               g. Alessandro LOMBARDI

               Švedska

               ga. Lena MALMBERG
               ga. Eivy HÄGGSTRÖM

               g. Bjarne ALMSTRÖM

         II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Italija

               ga. Gina TURATTO
               g. Gianluca LODETTI

               g. Michele ZERILLO

               Švedska

               ga. Ellen NYGREN
               g. Ulf ANDRÉASSON

               ga. Marie-Louise STRÖMGREN

         III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Italija

               ga. Paola ASTORRI
               ga. Gaetana PAGANO

               g. Armando OCCHIPINTI

               Švedska

               ga. Sofia BERGSTRÖM
               ga. Agneta ÅHLIN

               g. Hans GIDHAGEN

      V Bruslju, 13. decembra 2004

            Za Svet

            Predsednik

         B. R. BOT

      (1)  UL L 149, 5.7.1971, str. 2. Uredba, kakor je bila nazadnje spremenjena z Uredbo(EGS) št. 1945/93 (UL L 181, 23.7.1993, str. 1).

      (2)  Sklep še ni bil objavljen v UL.


title: 2006/62/ES: Sklep Sveta z dne  23. januarja 2006  ki državam, vključenim v evropsko sosedsko politiko, in Rusiji omogoča koriščenje programov za tehnično pomoč in izmenjavo informacij (TAIEX)

text:
               4.2.2006

               SL

               Uradni list Evropske unije

               L 32/80

      SKLEP SVETA

   z dne 23. januarja 2006,
   ki državam, vključenim v evropsko sosedsko politiko, in Rusiji omogoča koriščenje programov za tehnično pomoč in izmenjavo informacij (TAIEX)
   (2006/62/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 181a(2) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Na področju predpristopne pomoči se je v preteklosti centralizirano posredno upravljanje izkazalo za dragoceno orodje, zlasti kar zadeva dejavnosti Urada za izmenjavo informacij in tehnično pomoč (TAIEX).

               (2)

               Cilj evropske sosedske politike (ENP) iz Strategije Komisije, ki je bila sprejeta maja 2004, je delitev koristi, ki jo je prinesla širitev Evropske unije leta 2004, na sosednje države ter uporaba nekaterih instrumentov in izkušenj iz procesa širitve za približevanje partnerskih držav k Evropski uniji z namenom postopnega gospodarskega vključevanja in poglobitve političnega sodelovanja. Državam evropskega sosedstva bi se moralo zato omogočiti koriščenje TAIEX.

               (3)

               Na 15. vrhu EU–Rusija 10. maja 2005 sta EU in Rusija sprejeli časovni načrt pogajanj za oblikovanje štirih skupnih prostorov, ki določajo cilje, podobne tistim iz ENP, in sicer okrepitev dvostranskega sodelovanja in nadaljnjo konvergenco pravnih ureditev in približevanje zakonodaje višjim standardom.

               (4)

               Rusija bo upravičena do finančnih sredstev v okviru prihodnjega evropskega sosedskega in partnerskega instrumenta (ENPI).

               (5)

               Člen 54(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2) (finančna uredba), omogoča izvrševanje proračuna Skupnosti preko posrednega centraliziranega upravljanja in določa posebne zahteve za izvrševanje, če to dovoljuje temeljni akt programa.

               (6)

               Potrebno je usklajeno izvajanje pomoči preko TAIEX-a. Zato je treba v tem sklepu zavzeti enak pristop kot v Uredbi Sveta (EGS) št. 3906/89 z dne 18. decembra 1989 o gospodarski pomoči nekaterim državam Srednje in Vzhodne Evrope (3) (Phare), Uredbi Sveta (ES) št. 2666/2000 z dne 5. decembra 2000 o pomoči Albaniji, Bosni in Hercegovini, Hrvaški, Zvezni republiki Jugoslaviji in Nekdanji jugoslovanski republiki Makedoniji (4) (CARDS) ter Uredbi Sveta (ES) št. 2500/2001 z dne 17. decembra 2001 o predpristopni finančni pomoči za Turčijo (5).

               (7)

               Del ukrepov Uredbe Sveta (ES, Euratom) št. 99/2000 z dne 29. decembra 1999 o zagotavljanju pomoči partnerskim državam v vzhodni Evropi in srednji Aziji (6) sodi v področje uporabe Pogodbe o ustanovitvi Evropske skupnosti za atomsko energijo („Pogodba Euratom“). Ta sklep ne pokriva tega dela –

         SKLENIL:
   Člen 1
   Cilj tega sklepa je omogočiti državam, vključenim v evropsko sosedsko politiko, in Rusiji, zlasti tistim, za katere se izvajajo akcijski načrti ali časovni načrti pogajanj, koriščenje pomoči TAIEX-a, ki bo zagotovil usmerjeno tehnično pomoč za podporo partnerskim državam pri razumevanju in pripravi pravnih aktov, povezanih z akcijskimi načrti, ter pomoč pri njihovem izvajanju in izvrševanju.
   Člen 2
   Za izvajanje Uredbe Sveta (ES) št. 1488/96 z dne 23. julija 1996 o finančnih in tehničnih ukrepih (MEDA) za spremljanje reforme gospodarskih in socialnih struktur v okviru Evro-sredozemskega partnerstva (7) ter Uredbe (ES, Euratom) št. 99/2000 lahko Komisija v skladu s členom 54(2) finančne uredbe sklene prenesti naloge javne oblasti in zlasti naloge izvrševanja proračuna iz tega sklepa na organ, pristojen za izvajanje programa TAIEX, ki se izvaja v skladu z Uredbo (EGS) št. 3906/89, Uredbo (ES) št. 2666/2000 ter Uredbo (ES) št. 2500/2001.
   Člen 3
   Ta sklep se ne uporablja za ukrepe, sprejete ob izvajanju Uredbe (ES, Euratom) št. 99/2000, ki sodijo v področje uporabe Pogodbe Euratom.
   Člen 4
   Dejavnosti iz tega sklepa se financirajo iz proračunske vrstice 19 06 01 Pomoč partnerskim državam v Vzhodni Evropi in Srednji Aziji ter povezane proračunske vrstice 19 01 04 07 za upravne stroške in proračunske vrstice 19 08 02 01 MEDA (ukrepi, ki spremljajo reforme gospodarskih in socialnih struktur v sredozemskih državah nečlanicah) ter povezane proračunske vrstice 19 01 04 06 za upravne stroške.

      V Bruslju, 23. januarja 2006

            Za Svet

            Predsednik

         J. PRÖLL

      (1)  Še ni objavljeno v Uradnem listu.

      (2)  UL L 248, 16.9.2002, str. 1.

      (3)  UL L 375, 23.12.1989, str. 11. Uredba, kakor je bila nazadnje spremenjena z Uredbo (ES) št. 2257/2004 (UL L 389, 30.12.2004, str. 1).

      (4)  UL L 306, 7.12.2000, str. 1. Uredba, kakor je bila nazadnje spremenjena z Uredbo (ES) št. 2112/2005 (UL L 344, 27.12.2005, str. 23).

      (5)  UL L 342, 27.12.2001, str. 1. Uredba, kakor je bila nazadnje spremenjena z Uredbo (ES) št. 2112/2005.

      (6)  UL L 12, 18.1.2000, str. 1.

      (7)  UL L 189, 30.7.1996, str. 1. Uredba, kakor je bila nazadnje spremenjena z Uredbo (ES) št. 2112/2005.


title: 2012/403/EU: Sklep Sveta z dne 10. julija 2012 o imenovanju šestih bolgarskih članov in osmih bolgarskih nadomestnih članov Odbora regij

text:
               18.7.2012

               SL

               Uradni list Evropske unije

               L 188/16

         SKLEP SVETA
   z dne 10. julija 2012
   o imenovanju šestih bolgarskih članov in osmih bolgarskih nadomestnih članov Odbora regij
   (2012/403/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga bolgarske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Katye DOYCHEVE, Dore IANKOVE, Orhana MUMUNA, Penke PENKOVE, Georgija SLAVOVA in Bozhidarja YOTOVA se je sprostilo šest mest članov Odbora regij. Zaradi konca mandatov Iva ANDONOVA, Shukrane IDRIZ, Veselina LICHEVA, Rumena RASHEVA, Svetlina TANCHEVA in Naydena ZELENOGORSKEGA se je sprostilo šest mest nadomestnih članov Odbora regij. Po imenovanju Ahmeda AHMEDOVA in Krasimira KOSTOVA za člana Odbora regij se bosta sprostili dve mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Ahmed AHMEDOV, Mayor, Municipality of Tsar Kaloyan

                           —

                           Tanya HRISTOVA, Mayor, Municipality of Gabrovo

                           —

                           Krasimir KOSTOV, Mayor, Municipality of Shumen

                           —

                           Madzhid MANDADZHA, Mayor, Municipality of Stambolovo

                           —

                           Zhivko TODOROV, Mayor, Municipality of Stara Zagora

                           —

                           Luydmil VESSELINOV, Mayor, Municipality of Popovo

                     in

               (b)

               za nadomestne člane:

                           —

                           Nida AHMEDOV, Mayor, Municipality of Kaolinovo

                           —

                           Ivan ALEKSIEV, Mayor, Municipality of Pomorie

                           —

                           Atanas KAMBITOV, Mayor, Municipality of Blagoevgrad

                           —

                           Kornelia MARINOVA, Municipal Councillor, Municipality of Lovech

                           —

                           Sebihan MEHMED, Mayor, Municipality of Krumovgrad

                           —

                           Anastassya MLADENOVA, Municipal Councillor, Municipality of Peshtera

                           —

                           Fahri MOLAYSSENOV, Mayor, Municipality of Madan

                           —

                           Georgi SLAVOV, Mayor, Municipality of Yambol.

         Člen 2
   Ta sklep začne veljati na dan sprejetja.

      V Bruslju, 10. julija 2012

            Za Svet

            Predsednik

         V. SHIARLY

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 21. novembra 1988 o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Sirsko arabsko republiko

text:
Pomembno pravno obvestilo

|

31988D0598

Uradni list L 327 , 30/11/1988 str. 0057 - 0057 finska posebna izdaja: poglavje 11 zvezek 14 str. 0190  švedska posebna izdaja: poglavje 11 zvezek 14 str. 0190

		Sklep Svetaz dne 21. novembra 1988o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Sirsko arabsko republiko(88/598/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 238,ob upoštevanju priporočila Komisije,ob upoštevanju soglasja Evropskega parlamenta [1],ker bi moral potrditi Dodatni protokol k Sporazumu o sodelovanju med Evropsko gospodarsko skupnostjo in Sirsko arabsko republiko [2], podpisanim v Bruslju 18. januarja 1977,SKLENIL:Člen 1S tem sklepom se v imenu Skupnosti potrdi Dodatni protokol k Sporazumu o sodelovanju med Evropsko gospodarsko skupnostjo in Sirsko arabsko republiko.Besedilo protokola je priloženo temu sklepu.Člen 2Predsednik Sveta opravi notifikacijo, predvideno v členu 5 protokola [3].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 21. novembra 1988Za SvetPredsednikTh. Pangalos[1] UL C 290, 14.11.1988.[2] UL L 269, 27.9.1987, str. 2.[3] UL L 327, 30.11.1988, str. 64.--------------------------------------------------


title: Sklep Sveta (SZVP) 2016/1711 z dne 27. septembra 2016 o spremembi Skupnega stališča 2001/931/SZVP o uporabi posebnih ukrepov za boj proti terorizmu

text:
               27.9.2016

               SL

               Uradni list Evropske unije

               LI 259/3

         SKLEP SVETA (SZVP) 2016/1711
   z dne 27. septembra 2016
   o spremembi Skupnega stališča 2001/931/SZVP o uporabi posebnih ukrepov za boj proti terorizmu
   SVET EVROPSKE UNIJE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. decembra 2001 sprejel Skupno stališče 2001/931/SZVP (1), s katerim je za osebe, skupine in subjekte s seznama v Prilogi uvedel nekatere omejevalne ukrepe.

               (2)

               Ob upoštevanju kolumbijskega mirovnega sporazuma bi bilo treba navedene ukrepe za en subjekt začasno prekiniti, pri čemer bo Svet po šestih mesecih to posebej pregledal.

               (3)

               Skupno stališče 2001/931/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Skupno stališče 2001/931/SZVP se spremeni:
   v členu 5 se doda naslednji odstavek:

      „Ukrepi iz členov 2, 3 in 4 se za ‚Fuerzas armadas revolucionarias de Colombia‘ – ‚FARC‘ (‚Oborožene revolucionarne sile Kolumbije‘) začasno prekinejo.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 27. septembra 2016

            Za Svet

            Predsednica

         F. MOGHERINI

      (1)  Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL L 344, 28.12.2001, str. 93).


title: Sklep Komisije z dne 5. novembra 2003 o ustanovitvi Odbora evropskih bančnih nadzornikovBesedilo velja za EGP.

text:
Pomembno pravno obvestilo

|

32004D0005

Uradni list L 003 , 07/01/2004 str. 0028 - 0029

		Sklep Komisijez dne 5. novembra 2003o ustanovitvi Odbora evropskih bančnih nadzornikov(Besedilo velja za EGP)(2004/5/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju naslednjega:(1) Junija 2001 je Komisija sprejela sklepa 2001/527/ES [1] in 2001/528/ES [2] o ustanovitvi Odbora evropskih zakonodajalcev za vrednostne papirje in Evropskega odbora za vrednostne papirje.(2) Evropski parlament je v svojih resolucijah z dne 5. februarja in 21. novembra 2002 potrdil štirinivojski regulativni okvir, ki ga priporoča Odbor modrecev za urejanje evropskih trgov vrednostnih papirjev v svojem končnem poročilu, in pozval, da se nekateri vidiki tega pristopa razširijo na bančni in zavarovalniški sektor, pod pogojem, da se Svet jasno zaveže k reformi za zagotovitev ustreznega institucionalnega ravnovesja.(3) Svet je 3. decembra 2002 pozval Komisijo, naj izvede to ureditev na področjih bančništva, zavarovalništva in poklicnih pokojnin ter čim prej ustanovi nove odbore s posvetovalno funkcijo za ta področja.(4) Ustanoviti je treba neodvisno telo za preučevanje, razpravo in svetovanje Komisiji na področjih pravne ureditve bančništva in bančnega nadzora.(5) To telo, ki se bo imenovalo Odbor evropskih bančnih nadzornikov, v nadaljnjem besedilu "Odbor", bi moralo tudi prispevati k usklajeni in pravočasni uporabi zakonodaje Skupnosti v državah članicah ter zbliževanju nadzorne prakse v vsej Skupnosti.(6) Odbor bi moral spodbujati sodelovanje v bančništvu, na primer z izmenjavo informacij.(7) Ustanovitev Odbora ne sme vplivati na organizacijo bančnega nadzora ne na nacionalni ravni ne na ravni Skupnosti.(8) Sestava Odbora bi morala odražati organizacijo bančnega nadzora in tudi upoštevati vlogo centralnih bank pri celokupni stabilnosti bančnega sektorja na nacionalni ravni in na ravni Skupnosti. Jasno je treba opredeliti pravice različnih skupin udeležencev. Zlasti je treba pravice do predsedovanja in glasovanja rezervirati za pristojne nadzorne organe vsake države članice; in sodelovanje v zaupnih razpravah o posameznih nadzorovanih institucijah je treba, kadar je primerno, omejiti na pristojne nadzorne organe in centralne banke, pooblaščene za posebne operativne naloge za nadzor posameznih kreditnih institucij.(9) Odbor bi moral sam določiti svoj način delovanja in vzdrževati tesne operativne povezave s Komisijo in odborom, ustanovljenim s Sklepom Komisije 2004/10/ES z dne 5. novembra o ustanovitvi Evropskega odbora za bančništvo [3].(10) Odbor bi moral sodelovati z drugimi odbori v finančnem sektorju, zlasti z odborom, ustanovljenim s Sklepom 2004/10/ES, z Odborom za bančni nadzor evropskega sistema centralnih bank in s kontaktno skupino (Groupe de Contact) evropskih bančnih nadzornikov. Odboru bi moralo biti zlasti omogočeno, da povabi opazovalce iz drugih odborov v bančnem in finančnem sektorju.(11) Odbor bi se moral dovolj zgodaj obširno na odprt in pregleden način posvetovati z udeleženci na trgu, potrošniki in končnimi uporabniki.(12) Kadarkoli Odbor svetuje o določbah, ki se uporabljajo za kreditne institucije in investicijske družbe, se mora posvetovati z vsemi organi, pristojnimi za nadzor investicijskih družb, ki še niso zastopani v Odboru –SKLENILA:Člen 1Ustanovi se neodvisna svetovalna skupina za bančni nadzor v Skupnosti, imenovana "Odbor evropskih bančnih nadzornikov" (v nadaljnjem besedilu "Odbor").Člen 2Vloga Odbora je svetovati Komisiji, bodisi na njeno zahtevo v roku, ki ga Komisija lahko določi v skladu z nujnostjo zadeve, ali na lastno pobudo, zlasti glede priprave osnutkov izvedbenih ukrepov na področju bančnih dejavnosti.Odbor prispeva k usklajeni uporabi direktiv Skupnosti in zbliževanju nadzorne prakse držav članic v vsej Skupnosti.Krepi nadzorno sodelovanje, vključno z izmenjavo informacij o posameznih nadzorovanih institucijah.Člen 3Odbor sestavljajo visoki predstavniki iz naslednjih organizacij:(a) nacionalnih državnih organov, pristojnih za nadzor kreditnih institucij, v nadaljnjem besedilu "pristojni nadzorni organi";(b) nacionalnih centralnih bank, ki so poleg pristojnega nadzornega organa pooblaščene za posebne operativne naloge za nadzor posameznih kreditnih institucij;(c) centralnih bank, ki niso neposredno vključene v nadzor posameznih kreditnih institucij, vključno z Evropsko centralno banko.Vsaka država članica imenuje visoke predstavnike, da sodelujejo na zasedanjih Odbora. Evropska centralna banka imenuje visokega predstavnika, da sodeluje pri Odboru.Komisija je prisotna na zasedanjih Odbora in imenuje visokega predstavnika, da sodeluje v njegovih razpravah.Kadar se izmenjujejo zaupne informacije o posamezni nadzorovani instituciji, se sodelovanje v razpravi lahko omeji na pristojne nadzorne organe in nacionalne centralne banke, pooblaščene za posebne operativne naloge za nadzor zadevnih kreditnih institucij.Odbor izvoli predsednika izmed predstavnikov pristojnih nadzornih organov.Odbor lahko na svoja zasedanja povabi strokovnjake in opazovalce.Člen 4Odbor vzdržuje tesne operativne povezave s Komisijo in Odborom, ustanovljenim s Sklepom Komisije 2004/10/ES.Lahko ustanovi delovne skupine. Komisija je vabljena k sodelovanju v delovnih skupinah.Člen 5Preden Odbor pošlje svoje mnenje Komisiji, se dovolj zgodaj obširno ter na odprto in pregledno posvetuje z udeleženci na trgu, potrošniki in končnimi uporabniki.Kadar Odbor svetuje o določbah, ki se uporabljajo za kreditne institucije in investicijske družbe, se posvetuje z vsemi organi, pristojnimi za nadzor investicijskih družb, ki še niso zastopani v Odboru.Člen 6Odbor Komisiji predloži letno poročilo.Člen 7Odbor sprejme svoj poslovnik in določi svoj način delovanja, vključno z glasovalnimi pravicami. Glasovalno pravico dobijo le predstavniki pristojnih nadzornih organov.Člen 8Odbor začne opravljati svoje naloge 1. januarja 2004.V Bruslju, 5. novembra 2003Za KomisijoFrederik BolkesteinČlan Komisije[1] UL L 191, 13.7.2001, str. 43.[2] UL L 191, 13.7.2001, str. 45.[3] UL L 3, 7.1.2004, str. 36.--------------------------------------------------